L 135/84
DA
Den Europæiske Unions Tidende
23.5.2023
6.4.
Krav til mentorer og bedømmelsesansvarlige Mentorer og bedømmelsesansvarlige er vedligeholdelsespersonale med følgende kvalifikationer: i) Mentorer: — er i besiddelse af et gyldigt luftfartøjsvedligeholdelsescertifikat udstedt i overensstemmelse med dette bilag eller et gyldigt luftfartøjsvedligeholdelsescertifikat, der er fuldt ud i overensstemmelse med ICAO's bilag 1 i overensstemmelse med tillæg IV til bilag II (del-145), som den kompetente myndighed kan acceptere — har i mindst ét år været i besiddelse af et luftfartøjsvedligeholdelsescertifikat i samme kategori som den, oplæringen på arbejdspladsen udføres for, og som er påtegnet med en typerettighed, der er relevant for udøvelsen af rettighederne på det pågældende luftfartøj — har de nødvendige frigivelses- eller godkendelsesrettigheder i den vedligeholdelsesorganisation, hvor oplæringen på arbejdspladsen udføres — har erfaring med uddannelse af andre personer (f.eks. ved at være lærlingeinstruktører, instruktører i overensstemmelse med bilag IV (del-147), have modtaget kurser for undervisere eller have andre tilsvarende nationale kvalifikationer eller har fulgt en uddannelse med dette for øje, som kan accepteres af den kompetente myndighed).
ii) Bedømmelsesansvarlige for den endelige vurdering: — er i besiddelse af et gyldigt luftfartøjsvedligeholdelsescertifikat udstedt i overensstemmelse med dette bilag eller et gyldigt luftfartøjsvedligeholdelsescertifikat, der er fuldt ud i overensstemmelse med ICAO's bilag 1 i overensstemmelse med tillæg IV til bilag II (del-145), som den kompetente myndighed kan acceptere — har i mindst tre år været i besiddelse af et luftfartøjsvedligeholdelsescertifikat i samme kategori som den, oplæringen på arbejdspladsen vurderes for, og som er påtegnet med samme eller en tilsvarende luftfartøjstyperettighed — har erfaring med og/eller er uddannet i at vurdere andre personer (f.eks. ved at være lærlingein­ struktører, eksaminatorer i overensstemmelse med bilag IV (del-147), have modtaget kurser for undervisere eller have andre tilsvarende nationale kvalifikationer eller har fulgt en uddannelse med dette for øje, som kan accepteres af den kompetente myndighed) — må ikke have været involveret som mentor for ansøgeren i oplæringen på arbejdspladsen.
Når den bedømmelsesansvarlige har deltaget i arbejdet med oplæringen på arbejdspladsen, skal der være en uafhængig observatør til stede under vurderingen af oplæringen på arbejdspladsen. 6.5.
Dokumentation og optegnelser for oplæringen på arbejdspladsen Det skal attesteres over for ansøgeren, at oplæringen på arbejdspladsen er gennemført på tilfredsstillende vis, sammen med den endelige evalueringsrapport og logbogen for oplæringen på arbejdspladsen.
Dokumentationen for oplæringen på arbejdspladsen forelægges den kompetente myndighed til støtte for ansøgningen om udstedelse eller ændring af certifikatet, jf. sektion B, subpart B, i dette bilag.
Der skal føres fortegnelser over dokumentationen for oplæringen på arbejdspladsen af den vedligeholdel­ sesorganisation, hvor oplæringen på arbejdspladsen gennemføres, i overensstemmelse med de procedurer, der er aftalt med vedligeholdelsesorganisationens kompetente myndighed.« 22) Tillæg IV affattes således: »Tillæg IV
Moduler vedrørende erfaring og grundlæggende viden eller delmoduler, der kræves for at forlænge et luftfartøjsvedligeholdelsescertifikat i henhold til bilag III (del-66) A. Krav til erfaring Tabel A nedenfor viser kravene til erfaring i måneder for tilføjelse af en ny kategori eller underkategori til et certifikat udstedt i overensstemmelse med bilag III (del-66).
Kravene til erfaring kan nedsættes med 50 %, hvis ansøgeren har gennemført et godkendt del-147-grunduddannel­ seskursus, der er relevant for en bestemt underkategori.